CELEX: 62012FN0082
Language: ro
Date: 2012-07-30 00:00:00
Title: Cauza F-82/12: Acțiune introdusă la 30 iulie 2012 — ZZ/BEI

20.10.2012   
            
            
               RO
            
            
               Jurnalul Oficial al Uniunii Europene
            
            
               C 319/18
            
         Acțiune introdusă la 30 iulie 2012 — ZZ/BEI
   (Cauza F-82/12)
   2012/C 319/35
   Limba de procedură: italiana
   
      Părțile
   
   
      Reclamant: ZZ (reprezentant: L. Isola, avocat)
   
      Pârâtă: Banca Europeană de Investiții
   
      Obiectul și descrierea litigiului
   
   Anularea deciziei comitetului de recurs de respingere a căii de atac introduse de reclamant împotriva rezultatului celei de a doua evaluări globale a performanței sale în anul 2007
   
      Concluziile reclamantului
   
   
               —
            
            
               Anularea:
            
         
               —
            
            
               deciziei din 15 februarie 2012 în măsura în care comitetul de recurs:
               
                           —
                        
                        
                           a respins acțiunea formulată împotriva raportului său de informare pentru anul 2007, întocmit în 2011 ca urmare a anulării celui redactat în 2008, astfel cum a dispus Tribunalul Funcției Publice în Hotărârea din 8 martie 2011 pronunțată în cauza F-59/09;
                        
                     
                           —
                        
                        
                           a respins acțiunea formulată împotriva refuzului de a recomanda promovarea sa, ca urmare a anulării decise de Tribunalul Funcției Publice, de asemenea în Hotărârea din 8 martie 2011;
                        
                     
                           —
                        
                        
                           a respins judecarea pe fond și, pronunțându-se numai cu privire la legalitate, a refuzat dreptul reclamantului de a obține o a doua apreciere, de această dată efectivă, a muncii sale;
                        
                     
         
               —
            
            
               promovărilor decise la 29 aprilie 2008, din moment ce, în lumina aprecierii exprimate de superiorii săi, BEI a omis să îl ia în considerare la punctul „promovări de la funcția E la D”;
            
         
               —
            
            
               tuturor actelor conexe, succesive și de bază, printre care raportul de informare pentru 2007 în întregime și evaluarea de către superiorii săi, inclusiv deoarece nu propune nota A sau nota B+ și promovarea reclamantului la funcția D, și, dacă este cazul, declararea prealabilă a nelegalității și a inaplicabilității ghidului practic al Direcției resurse umane, cel puțin în măsura în care introduce în mod nelegitim limite cantitative ale numărului de angajați care pot primi nota A sau B+;
            
         
               —
            
            
               obligarea Băncii Europene de Investiții la plata cheltuielilor de judecată.